Agt in hof ná polisie rooftog fnuik | Maroela Media
Agt in hof ná polisie rooftog fnuik
Die agt verdagtes vasgetrek (Foto: Verskaf)
Agt verdagtes het Woensdag in die Thembalethu-landdroshof in George verskyn nadat hulle vasgetrek is in 'n gepoogde transitorooftog naby George.
David Ndamase (58), Luthando Bartman (35), Nicolas Tyali (65), Sakhekile Manga (27), Sicelo Dyani (35), Sivuyile Bathembu (37), Siyabulela Mabuya (44) en Vuyo Mjwango (43) is tydens 'n intelligensie-gedrewe operasie deur die Valke en lede van die plaaslike polisie in hegtenis geneem.
Ongelisensieerde vuurwapens in beslag geneem (Foto: Verskaf)
Volgens Katlego Mogale, woordvoerder van die polisie, het die Valke en polisie die verdagtes agternagesit toe hulle op pad was om 'n transitorooftog uit te voer. Die verdagtes was na bewering in 'n gesteelde wit Isuzu-bakkie op pad. Die polisie het hulle in Qhaw-straat in Thembalethu ingewag en die verdagtes in hegtenis geneem. Die polisie het beslag gelê op ongelisensieerde vuurwapens en ammunisie.
Die bakkie is glo in Khayelitsha as gesteel aangemeld.
Die groep verdagtes staan tereg op aanklagte van poging tot gewapende roof en die besit van 'n gesteelde voertuig, asook ongelisensieerde vuurwapens en ammunisie.
Die hof het aansoeke om borgtog uitgestel tot Woensdag. Die agt verdagtes bly intussen in aanhouding.
Al hoe minder leerders neem sleutelvakke
Snaaks dat hulle nie hulle wapens ingehandig het nie dog al die skelms sou dit nou al gedoen het
Baie goed gedoen SAP. Iemand kort n beloning. As die roof sou plaasvind kon daar moord ook betrokke gewees het. Gelukkig nie.
Ek let op daar is buitelanders onder hulle
borgtog word weer toegestaan en 'n week later roof hulle weer, hoe pateties is die regstelse tog nie